Dvergblåsau

Dvergblåsau (Pseudois schaeferi) er én av to arter i slekten Pseudois, som videre inngår i tribuset sauer og geiter (Caprini) i kvegfamilien (Bovidae). Dette er drøvtyggende (Ruminantia) klovdyr (Artiodactyla) som okkuperer montane regioner i et begrenset område i øvre Chang Jiang i Sichuan og i Den autonome region Tibet i Kina, typisk i høyder rundt .

Taksonomi 
Det hersker ikke full konsensus om dvergblåsauens status som selvstendig art.

Biologi 
Dvergblåsau utviser betydelig kjønnsdimorfisme, i det bukkene blir betydelig større enn søyene. Bukkene har dessuten en betydelig hornprakt, selv om begge kjønn bærer horn. Kroppslengden måler normal 104–140 cm og skulderhøyden ligger rundt 50–80 cm, avhengig av kjønn. Den korte halen er bred og flat og cirka  lang. Bukkene veier typisk  og søyene rundt . Bukkenes hornprakt måler typisk  og søyenes cirka .

Vinterpelsen er sølvgrå og har ei tynn sort stripe nederst på flankene som skiller den sølgvgrå kroppen fra den hvite buken. Det er også innslag av sort nederst i brystet og nedover framsiden av ekstremitetene, som ellers er hvite. Akterspeilet og undersiden av den korte halen er hvit, mens oversiden av halen er sort. Sommerpelsen er brunlig grå. Hos bukkene vokser hornene først opp og så bakover, mye likt kinablåsau, men de er mye mindre. Søyene har små V-formede horn som vokser oppover.

Inndeling 
Inndelingen under følger Bovids of the World: antelopes, gazelles, cattle, goats, sheep, and relatives av Castelló (2016).

 Artiodactyla, klovdyr
 Bovidae, kvegfamilien
 Antilopinae, (antiloper, gaseller og deres nærmeste slektninger)
 Caprini, sauer og geiter
 Pseudois
 P. nayaur, blåsau
 P. schaeferi, dvergblåsau (monotypisk)

Referanser

Eksterne lenker 
 

Sauer og geiter
Pattedyr formelt beskrevet i 1963